1. ΑΝΑΓΚ. ΝΟΜΟΣ υπ΄ αριθ. 355 της 2/9 Απρ. 1968 (ΦΕΚ Α΄ 75)  (Διόρθ. Ημαρτ. ΦΕΚ Α΄ 126 της 4 Ιουν. 1968)  Περί κυρώσεως των υπ΄ αριθ. 1603/1.8.1955, 123/3.9.1959, 174/9.11.1960, 51/30.3.1061 και 47/27.2.1963 Πράξεων του Υπουργικού Συμβουλίου. Άρθρ.1.-Κυρούνται αφ΄ ης εξεδόθησαν και έχουν πλήρη ισχύν Νόμου αι ακόλουθοι Πράξεις του Υπουργικού Συμβουλίου: Α΄. Πράξις 1603 της 1ης Αυγ. 1955, δι΄ ης εξαιρούνται οι επί συμβάσει Μηχανολόγοι - Ηλεκτρολόγοι και Χημικοί οι προσλαμβανόμενοι δια τας ανάγκας του Κρατικού Εργοστασίου Αεροπλάνων από της εφαρμογής των διατάξεων του άρθρ. 3 του Ν.Δ. 3001/1954. Β΄. Πράξις 123 της 3ης Σεπτ. 1959 δι΄ ης ενεκρίθη η επέκτασις της εφαρμογής και εις την Ε.Β.Α. των δια το Γ.Ε.Ν. ισχυουσών διατάξεων των παρ. α, γ και ζ του άρθρ. 1 και των διατάξεων του άρθρ. 2 του Νόμ. 2440/1953 “περί ειδικών δαπανών συνδρομών και ετέρων εξόδων Υπουργείου Εθνικής Αμύνης (Γ.Ε.Ν.) δια την παρ΄ αυτής αντιμετώπισιν των δαπανών λειτουργίας του Γραφείου Ε.Σ.Α.Ε.- Παρισίων. Γ΄. Πράξις 174 της 9ης Νοεμ. 1960 (προσωρινής ισχύος). Δ΄. Πράξις 51 της 30ης Μαρτ. 1961, δι΄ ης ενεκρίθη όπως οι Αξιωματικοί Υπασπισταί των Α.Μ.ΒΑΣΙΛΕΩΝ και Α.Β.Υ. ΔΙΑΔΟΧΟΥ ασχέτως βαθμού, οσάκις εν τη ημεδαπή η αλλοδαπή ταξιδεύωσι δι΄ αερ/φών της Πολ. Αεροπορίας συνοδεύοντες τα ανωτέρω Υψηλά Πρόσωπα, δικαιούνται εισιτηρίου της αυτής θέσεως της χρησιμοποιουμένης υπό των Α.Μ.ΒΑΣΙΛΕΩΝ και Α.Β.Υ. ΔΙΑΔΟΧΟΥ. Ε΄. Πράξις 47 της 27ης Φεβρ. 1963 (προσωρινής ισχύος). Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 1438]